सीबीआई प्रवक्ता अभिषेक दयाल ने बताया कि जांच एजेंसी ने इस आरोप में केस दर्ज किया कि 2013-14 के दौरान कोलकाता स्थित एक निजी कंपनी के निदेशकों ने एसबीआई और कैनरा बैंक के तीन अधिकारियों के साथ मिलकर कोलकाता स्थित एसबीआई की औद्योगिक शाखा को करीब 15 करोड़ रुपए का चूना लगाने की आपराधिक साजिश रची. उन्होंने ऐसा करने के लिए कथित तौर पर कैनरा बैंक, देना बैंक और एसबीबीजे की ओर से जारी फर्जी साख-पत्रों के जरिए तीन बिलों में फर्जीवाड़ा कर इस कारनामे को अंजाम दिया. उन्होंने कहा कि आरोपियों को आज कोलकाता के विचार भवन में सीबीआई के विशेष जज के समक्ष पेश किया गया, जिन्होंने उन्हें तीन दिन की सीबीआई हिरासत में भेज दिया.